《内阁阶砌牡丹为宣庙赐植三首 其三》
明代·何吾驺

一觌羲农绝世知，敢因颜色入宫私。石家绛蜡浑无梦，唐苑沈香漫有思。

欲拟芙蓉怜晚艳，更栽芍药怅繁枝。丝纶片席华林会，攀赏还看绝妙词。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。